CELEX: 62013TN0549
Language: hu
Date: 2013-10-14 00:00:00
Title: T-549/13. sz. ügy: 2013. október 14-én benyújtott kereset — Franciaország kontra Bizottság

14.12.2013   
            
            
               HU
            
            
               Az Európai Unió Hivatalos Lapja
            
            
               C 367/35
            
         2013. október 14-én benyújtott kereset — Franciaország kontra Bizottság
   (T-549/13. sz. ügy)
   2013/C 367/63
   Az eljárás nyelve: francia
   
      Felek
   
   
      Felperes: Francia Köztársaság (képviselők: G. De Bergues, D. Colas és C. Candat meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a baromfihús-ágazatban alkalmazandó export-visszatérítések megállapításáról szóló, 2013. július 18-i 689/2013/EU bizottsági végrehajtási rendeletet;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, az indokolási kötelezettség megsértésére alapított jogalap, amennyiben a felperes szerint a Bizottság nem világosan és nem egyértelműen tüntette fel érvelését, ebből következően pedig nem tette lehetővé, hogy az érdekeltek megismerjék a megtámadott rendelet indokait. A felperes előadja, hogy:
               
                           —
                        
                        
                           egyrészt a megtámadott rendelet esetében az indokolási kötelezettség annál is inkább alapvető jelentőségű, mivel a Bizottság a megtámadott rendelet elfogadása során széles mérlegelési mozgástérrel rendelkezett,
                        
                     
                           —
                        
                        
                           másrészt a Bizottságnak pontosan ki kellett volna fejtenie az érveit, mivel a baromfihús-ágazatban alkalmazandó export-visszatérítéseket 0 összegben határozta meg, így a megtámadott rendelet jelentősen továbbment, mint a korábbi rendeletek ebben az ágazatban.
                        
                     
         
               2.
            
            
               A második jogalap két részre oszlik, és azon alapul, hogy a Bizottság megsértette az egységes közös piacszervezésről szóló rendelet (1) 164. cikkének (3) bekezdését, amennyiben úgy vélte, hogy a piaci helyzet, valamint a megtámadott rendelet meghozatalakor fennálló belső és nemzetközi összefüggések indokolják, hogy a baromfihús-ágazatban alkalmazandó export-visszatérítéseket 0 összegben határozza meg. A felperes előadja, hogy:
               
                           —
                        
                        
                           a Bizottság nyilvánvalóan tévesen mérlegelte a piaci helyzetet;
                        
                     
                           —
                        
                        
                           a Bizottság nyilvánvalóan tévesen ítélte meg a mérlegelési jogkörének határait, mivel a megtámadott rendelet meghozatala során figyelembe vette a közös agrárpolitika legutóbbi reformját és az egységes közös piacszervezés keretében folyamatban lévő tárgyalásokat, amelyek olyan tényezők, amelyek nem szerepelnek az egységes közös piacszervezésről szóló rendelet 164. cikkének (3) bekezdésében kimerítő jelleggel felsorolt tényezők között.
                        
                     
         
      (1)  A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (az egységes közös piacszervezésről szóló rendelet) (HL L 299., 1. o.).